Til

regioner

klubber

**INVITASJON TIL NORGES BORDTENNISFORBUNDS 51. ORDINÆRE TING**

Norges Bordtennisforbund ønsker med dette i henhold til NBTFs lov §4-1, å invitere til det

51. ordinære ting.

**Tinget avholdes 30. – 31. oktober på Thon Hotel Linne i Oslo.**

Vedlagt følger:

1. Disposisjon for innsending av forslag, med frist 25. september
2. Fullmakter, som skal fylles ut og returneres innen 25. september
3. Hotellbestilling, som fylles ut og returneres innen 25. september
4. Utdrag av NBTF og NIF Lov

Vi gjør spesielt oppmerksom på at sammensetningen av delegasjonen fra deres klubb/region må være iht NIFs lov om kjønnsfordeling jfr § 2.4 (se detaljer på vedlagte fullmaktsskjema).

Av hensyn til reisebestillinger kan vi opplyse om følgende tider:

1. Lørdag kl. 11:00 tinget åpnes
2. Søndag kl. 15:30 tinget avsluttes

Vi ber alle overholde nevnte frister og ønsker alle lykke til i sine forberedelser til Tinget.

Med hilsen

NORGES BORDTENNISFORBUND

Bengt Paulsen (s) Christian Ibenfeldt (s)

Generalsekretær President

***NORGES BORDTENNISFORBUNDS 51. ORDINÆRE TING***

***Thon Hotel Linne Oslo 30.- 31. oktober 2021***

***PROGRAM (foreløpig)***

**Fredag 29. oktober**

17:00 – 20:00 NBTF Styremøte

**Lørdag 30. oktober**

11:00 – 11:30 Åpning av tinget ved President Christian Ibenfeldt

11.30 – 11.45 Hilsninger til tinget, NIF, andre

11:45 – 12:15 Presentasjon av veteran EM 2023

12:15 – 12:30 Godkjenne saksliste og forretningsorden

                          Valg av dirigenter, sekretærer, desisorer og redaksjonskomité

                          Godkjenne fremmøtte representanter

12:30 – 13:00  Behandle årsberetninger og regnskap for 2019 -2020

13:00 – 14:00  Lunsj

14:00 – 15:00  Fortsette behandling av årsberetninger og regnskap for 2019 -2020

15:00 – 15:30  Behandle innkomne forslag

15:30 – 16:00  Vedta klubbenes årskontingent til forbundet

15:30 – 16:00  Kaffepause

16.00 – 17:00 Tema ved Marco Elsafadi NIF (ikke 100% avklart)

17:00 – 19.00 NBTF 75 år – kåseri fra starten frem til i dag ved Kevin Johansen

20:00 Tingmiddag på hotellet

**Søndag 31. oktober**

09:30 – 12:00  Langtidsplan og budsjett 2022 - 2023

12:00 – 13:00  Lunsj

13:00 – 15: 00 Valg

15:00 – 15:10  Bestemme sted og tid for neste Ting

15:10 – 15:30  Tinget avsluttes med presidentens fremtidsappell

15 30 Vel hjem

Vi tar forbehold om at det kan bli mindre justeringer i tidsplanen.

***NORGES BORDTENNISFORBUNDS 51. ORDINÆRE TING***

***Thon Hotel Linne Oslo 30.- 31. oktober 2021***

***HOTELLBESTILLING frist 25.september***

**Vi har følgende alternative tilbudspakker til våre ting deltakere:**

**1          Boende fra fredag - søndag 07. - 09. mai kr 3290, -**

Dette inkluderer overnatting fra fredag til søndag i enkeltrom med alle måltider fra og med **middag** **på hotellet** fredag t.o.m søndag lunsj.  Ting middag, kaffepauser og andel møterom. Pris i dobbeltrom kr **2 405**,- pr person??

**2.         Boende fra lørdag - søndag 08. - 09. mai kr 1645, -**

Dette inkluderer overnatting fra lørdag til søndag i enkeltrom med frokost, lunsj begge dager, tingmiddag, kaffepauser og andel møterom.

Pris i dobbeltrom kr **1 202**,- pr person.

**3.         Dagpakke kr 1090,- (kr 595,- pr dag)**

Dette er for de som ikke ønsker å overnatte. Prisen inkluderer lunsj begge dager, kaffepauser, og andel møterom (ikke tingmiddag).

**4.         Tingmiddag kr 555,-**

For de som ikke bor, deltar på Tinget, og ikke spiser (lunsj/kaffe etc) på hotellet, men som kun ønsker å være med på tingmiddagen lørdag kveld.

-------------------------------------------------------------------------------------------------

**BESTILLING** --- **Påmelding sendes på e-mail til: bengt.paulsen@bordtennis.no**

**Vi bestiller med dette følgende:**

Pakke 1 Pakke 2 Pakke 3 Pakke 4 (sett kryss)

Romtype: Enkeltrom Dobbeltrom ønskes delt med: \_\_\_\_\_\_\_\_\_\_\_\_\_\_\_\_\_\_\_\_\_\_\_

Klubb/region:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Navn: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Tlf: (m) \_\_\_\_\_\_\_\_\_\_\_\_\_

E-mail: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dato:\_\_\_\_\_\_\_ Underskrift:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***NORGES BORDTENNISFORBUNDS 51. ORDINÆRE TING***

***Thon Hotel Linne Oslo 30.- 31. oktober 2021***

***FULLMAKT***

I henhold til NBTFs lov skal det sendes inn fullmakt for de som skal representere sin klubb/region. Fullmakter kan ikke overdras fra «ikke tilstedeværende» til andre tilstedeværende.

Antall representanter fra hvert organisasjonsledd avgjøres ut fra det antall medlemmer som er registrert gjennom NIFs registrering pr 1. april 2021 (medlemstall per 31.12.20).

Der det fra klubb/region oppnevnes 3 personer, eller færre, skal begge kjønn være representert. Dersom det er oppnevnt flere enn 3 skal det skal være minst to personer fra hvert kjønn (dette iht NIFs lov § 2.4)

Klubben må ha betalt årskontingent for 2019 (hvis medlem) og 2020 for å være berettiget til deltakelse på tinget.

Klubben/regionens navn: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Representant(er): 1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

6.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ovenfor nevnte personer har fullmakt til å representere vår klubb/region ved

Norges Bordtennisforbunds ting 2021.

Denne fullmakt skal underskrives av leder i klubb/region samt ytterligere en person i styret.

Underskrift: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Underskrift: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**RETURNERES FORBUNDET INNEN 25. september 2021**

**Sendes på e-mail til:** [**bengt.paulsen@bordtennis.no**](mailto:bengt.paulsen@bordtennis.no)

***NORGES BORDTENNISFORBUNDS 51. ORDINÆRE TING***

***Thon Hotel Linne Oslo 30.- 31. oktober 2021***

***DISPOSISJON FOR FORSLAG TIL TINGET***

For å gjøre redigeringen av forslagene enklere for oss har vi satt opp en disposisjon

som vi ber dere følge. Samtidig gir det dere en forsikring om at dere får med alt som vedrører forslaget.

Det ville være til ekstra stor hjelp dersom dere sendte forslagene som vedlegg til

e- mail (datafil skrevet i Word).

Vi ønsker å presisere at det kun er forslag til **endringer i NBTFs Lov og langtidsbudsjett** som skal sendes inn for behandling på Tinget.

Disposisjon (Hva skal et komplett forslag inneholde)

1. Forslag fra \_\_\_\_\_\_\_\_\_\_\_\_ (forslagsstiller: klubb/region/komite/utvalg)

2. Henvisning til \_\_\_\_\_\_\_\_\_\_\_\_ (§ / pkt. i lov / reglement)

3. Navn på forslag \_\_\_\_\_\_\_\_\_\_\_\_ (overskrift)

4. Forslagets ordlyd \_\_\_\_\_\_\_\_\_\_\_\_ (gammel og ny tekst)

5. Begrunnelse \_\_\_\_\_\_\_\_\_\_\_\_ (gode argumenter for forslaget)

6. Forslagstillers underskrift:\_\_\_\_\_\_\_\_\_\_\_\_ (Leder i klubb/region/komite)

**Ufullstendige forslag vil bli returnert slik at dette kan rettes opp.**

**HUSK FRISTEN**

FOR INNSENDING AV FORSLAG 25. september 2021

**Sendes på e-mail til:** [**bengt.paulsen@bordtennis.no**](mailto:bengt.paulsen@bordtennis.no)

## 

### NBTFs Lov § 4-1 TINGET

Tinget er NBTFs høyeste myndighet. Tinget avholdes annethvert år, i april eller mai måned.

Tinget innkalles av styret med minst 3 måneders varsel, til de organisasjonsledd som har representasjonsrett. Innkallingen kan henvise til at saksdokumentene gjøres tilgjengelig på internett eller på annen forsvarlig måte. Ved innkalling skal det presiseres at delegasjoner skal sammensettes i henhold til NIFs lov § 2-4. Forslag som skal behandles på tinget må være sendt til styret senest 2 måneder før tinget. Fullstendig sakliste og andre nødvendige saksdokumenter med forslag må være sendt ut senest 2 uker før tinget.

Ved innkalling i strid med bestemmelsen, avgjør tinget hhv. under godkjenning av innkalling og godkjenning av saklisten, om tinget er lovlig innkalt og om det er saker som ikke kan behandles.

Til Tinget kan styret, regioner, klubber, ting- og styreoppnevnte komitéer og utvalg fremme forslag.

Tinget er vedtaksført med det antall godkjente stemmer som møter. Ingen representant har mer enn én stemme, og stemmegivning kan ikke skje ved fullmakt. For å være gyldig skal et vedtak være truffet med alminnelig flertall av de avgitte stemmer. Lovforslag krever 2/3 flertall av de avgitte stemmer. Blanke stemmer skal anses som ikke avgitte.

På Tinget kan ikke behandles forslag om lovendring som ikke er oppført på utsendt/kunngjort sakslis­te. Andre saker kan behandles når 2/3 av de fremmøtte vedtar det, ved godkjenning av sakslisten.

Tinget ledes av en eller flere valgte dirigenter. Dirigentene og sekretærene trenger ikke å være valgte representanter på Tinget.

Ved Tinget benyttes reisefordeling for representantene fra kategoriene B og C. NBTF dekker reiser­ og oppholdsutgifter for representantene fra kategoriene A og D-I. Styret har anledning til å bevilge stønad til subsidiering av reiseutgifter innenfor en rimelig ramme i budsjettet.

**§ 4-2 REPRESENTASJON PÅ TINGET**

Hvis en representant har mulighet til å være representant på Tinget gjennom flere forskjellige verv, kan vedkommende delta på Tinget kun i kraft av ett av disse.

I) På tinget møter med **stemme-, tale- og forslagsrett:**

1. Styrets medlemmer

B) Representanter fra regioner etter følgende tabell:

|  |  |
| --- | --- |
| **Antall klubber** | **Representanter** |
| *1 – 30* | *3* |
| *31* - | *6* |

Antall representanter beregnes etter antall klubber pr. 1. januar i

Tingåret, iht Idrettsregistreringen.

Region-/regionstyret skal oppnevne representantene. Fullmakt må være innsendt til NBTF innen fastsatt tidsfrist.

C) Representanter fra klubbene etter følgende tabell:

|  |  |
| --- | --- |
| **Antall medlemmer** | **Representanter** |
| 0 – 50 | 1 |
| 51 - 100 | 2 |
| 101 - | 3 |

Antall representanter beregnes etter antall medlemmer pr. 1. januar i Tingåret.

Representantene må være valgt på ordinært eller ekstraordinært årsmøte/ting, eller oppnevnt av styret etter fullmakt, og må ha vært medlem av klubben minst to måneder før påmeldingsfristen. Fullmakt må være innsendt til NBTF innen fastsatt tidsfrist.

**II) På tinget møter uten stemmerett, men med tale- og forslagsrett:**

D) Lederne i NBTFs tingvalgte utvalg og komitéer. (Ved forfall fra lederen kan utvalget eller komitéen representeres av et av de øvrige medlemmene.)

E) Lederne i styreoppnevnte utvalg og komitéer som er invitert av styret. (Ved forfall fra lederen kan utvalget eller komitéen representeres av et av de øvrige medlemmene.)

F) Kontrollkomitéens medlemmer.

G) Representanter fra NBTFs administrasjon, utpekt av Styret.

H)NBTFs revisor.

I) Representanter fra NIF.

J) Andre som Styret finner det hensiktsmessig å invitere og som Tinget godkjenner.

**Ill) På tinget møter som observatører, uten stemme-, tale- og forslagsrett:**

K) Presse (Tinget kan vedta at deler av, eller hele Tinget skal foregå uten presse.)

L) Andre som Styret inviterer eller som Tinget godkjenner.

### § 4-3 TINGETS OPPGAVER

Tinget skal:

A) Godkjenne de fremmøtte representanter.

B) Godkjenne sakslisten og forretningsorden.

C) Velge dirigenter, sekretærer, redaksjonskomité og to representanter til å undertegne protokollen.

D) Behandle årsberetninger.

E) Behandle regnskap i revidert stand.

F) Behandle innkomne forslag: lovforslag, konkurransereglementsforslag som er oversendt Tinget og andre forslag.

G) Fastsette kontingent.

H) Behandle langtidsbudsjett og langtidsplan.

I) Engasjere statsautorisert/registrert revisor til å revidere regnskapet, samt fastsette revisors honorar.

J) Velge:

Styre: President, visepresident, 5 styremedlemmer, 2 varamedlemmer

Kontrollkomite: 2 medlemmer, 2 varamedlemmer

Valgkomite: Leder, nestleder, 1 medlem, 1 varamedlem

Lovkomite: Leder, nestleder, 3 medlemmer og 2 varamedlemmer

Disiplinær- og

Sanksjonsutvalg Leder, nestleder, 1 medlem, 1 varamedlem

**Utdrag fra NIFs Lov**

II. Tillitsvalgte og ansatte

**§ 2-4.*Kjønnsfordeling***

|  |
| --- |
| (1) Ved valg/oppnevning av styre, råd, utvalg/komité mv. og ved representasjon til årsmøte/ting, skal begge kjønn være representert. Sammensetningen skal være forholdsmessig i forhold til kjønnsfordelingen i medlemsmassen, dog slik at det ved valg/oppnevning av mer enn tre personer skal velges/oppnevnes minst to personer fra hvert kjønn. Bestemmelsen gjelder også der det velges mer enn ett varamedlem. Ansattes representant teller ikke med ved beregningen av kjønnsfordelingen. |

|  |
| --- |
| (2) Ved valg/oppnevning til styrer, råd, utvalg/komité mv. i strid med bestemmelsen, skal styret innen 1 måned etter årsmøtet/ tinget sende ut innkalling til ekstraordinært årsmøte/ting der nytt valg foretas. Eksisterende medlemmer i det aktuelle styret, komiteen mv. blir sittende til nytt styre, komité mv. er valgt. |

|  |
| --- |
| (3) Ved representasjon må den delegasjon som faktisk møter tilfredsstille bestemmelsen, hvis ikke mister organisasjonsleddet det antall representanter som mangler for å oppfylle bestemmelsen. |

|  |
| --- |
| (4) Idrettsstyret1 eller idrettskretsen kan pålegge organisasjonsledd å oppfylle bestemmelsen, herunder å innkalle til nytt årsmøte/ting, jf. § 2-3, eller foreta ny oppnevning. |

|  |
| --- |
| (5) Idrettsstyret eller den Idrettsstyret gir fullmakt1 kan, når det foreligger særlige forhold, gi dispensasjon fra denne bestemmelsen. Det skal så langt mulig søkes om dispensasjon i forkant. Søknad om dispensasjon må være sendt til det organ som avgjør dispensasjonssøknaden innen 14 dager etter årsmøtet/tinget. Dispensasjon kan kun gis for en valgperiode/oppnevning av gangen. |

Endret på Idrettstinget 2015.

|  |  |
| --- | --- |
| 1 | Myndighet er delegert jf. NIFs delegasjonsreglement. |

**§ 2-5.*Generelle regler om stemmerett, valgbarhet, forslagsrett mv.***

|  |
| --- |
| (1) For å ha stemmerett og være valgbar må man ha fylt 15 år, vært medlem av idrettslaget i minst én måned og ha oppfylt medlemsforpliktelsene, jf. § 10-4. Det samme gjelder der en person skal oppnevnes som representant til årsmøte/ting i overordnet organisasjonsledd. Ingen kan møte eller avgi stemme ved fullmakt, jf. § 2-21. |

|  |
| --- |
| (2) Et medlem som er arbeidstaker eller oppdragstaker, jf. § 2-6 (3), i et idrettslag har ikke stemmerett på idrettslagets årsmøte. Dette gjelder ikke for spiller/utøver med kontrakt og medlemskap i laget. |

|  |
| --- |
| (3) En person kan ikke samtidig innen ett organisasjonsledd inneha mer enn ett av følgende verv: medlem av styre, valgkomité, kontrollkomité, lovutvalg, revisor, sanksjonsutvalg, domsutvalg, appellutvalg. |

|  |
| --- |
| (4) En person kan ikke ha tillitsverv knyttet til samme idrett i flere idrettslag som deltar i samme konkurranse. |

|  |
| --- |
| (5) En person som er utelukket som medlem av IOC, er ikke valgbar til Idrettsstyret og kan ikke være representant til Idrettstinget. |

|  |
| --- |
| (6) Forslagsrett på årsmøte/ting: |

|  |  |
| --- | --- |
| a) | Et medlem har forslagsrett til og på årsmøtet i idrettslaget. |

|  |  |
| --- | --- |
| b) | Styret i et organisasjonsledd har forslagsrett til og på eget årsmøte/ting. |

|  |  |
| --- | --- |
| c) | Et representasjonsberettiget organisasjonsledd har forslagsrett til årsmøte/ting i overordnet organisasjonsledd, og dets representant(er) har forslagsrett på dette årsmøtet/tinget. |

|  |  |
| --- | --- |
| d) | Møteberettiget komité/utvalg har forslagsrett til årsmøte/ting i saker som ligger innenfor komiteens/utvalgets arbeidsområde, og dets representant har forslagsrett på årsmøtet/tinget innenfor komiteens/utvalgets arbeidsområde. |

|  |  |
| --- | --- |
| e) | Et medlem under 15 år har forslagsrett til og på årsmøtet i idrettslaget. |

|  |
| --- |
| (7) Talerett på årsmøte/ting: |

|  |  |
| --- | --- |
| a) | Revisor har talerett på årsmøte/ting i saker som ligger innenfor sitt arbeidsområde. |

|  |  |
| --- | --- |
| b) | Representant fra overordnet organisasjonsledd har talerett på årsmøte/ting i underordnet organisasjonsledd. |

Endret på Idrettstinget 2015.

**§ 2-6.*Valgbarhet og representasjonsrett for arbeidstaker og oppdragstaker***

|  |
| --- |
| (1) En arbeidstaker i et organisasjonsledd er ikke valgbar til styre, råd, utvalg/komité mv. i organisasjonsleddet eller overordnede organisasjonsledd. En arbeidstaker i et lag i en idrettslagsallianse er ikke valgbar til verv i øvrige lag i samme idrettslagsallianse. Tillitsvalgt som får relevant ansettelse plikter å fratre tillitsvervet ved tiltredelse av stillingen, og kan ikke gjeninntre før ansettelsesforholdet er opphørt. |

|  |
| --- |
| (2) En arbeidstaker i et organisasjonsledd kan ikke velges eller oppnevnes som representant til årsmøte/ting eller ledermøte i overordnede organisasjonsledd. Det kan heller ikke velges eller oppnevnes representant som er arbeidstaker i det organisasjonsledd representasjonen skjer. |

|  |
| --- |
| (3) Bestemmelsen får tilsvarende anvendelse på person som har oppdragsavtale som kan sammenlignes med et ansettelsesforhold med organisasjonsledd. |

|  |
| --- |
| (4) Bestemmelsen gjelder ikke for arbeidstaker som er spiller/utøver med kontrakt og medlemskap i laget, og er ikke til hinder for at et organisasjonsledd gir de ansatte rett til å utpeke ansattrepresentant(er) til organisasjonsleddets styre. |

|  |
| --- |
| (5) En person som er valgt eller oppnevnt i strid med bestemmelsen anses ikke som valgt eller oppnevnt. |

|  |
| --- |
| (6) Idrettsstyret eller den Idrettsstyret gir fullmakt1 kan, når det foreligger særlige forhold, gi dispensasjon fra bestemmelsen. Det skal så langt mulig søkes om dispensasjon i forkant. Det kan bare gis dispensasjon for en valgperiode/oppnevning av gangen. |

Endret på Idrettstinget 2015.

|  |  |
| --- | --- |
| 1 | Myndighet er delegert jf. NIFs delegasjonsreglement. |